26.01.03/studieleder FLU

Øyvind Bjørkås - referent

Referat fra fagteam F2 mandag 9. desember 2002 kl. 12.40 – 14.15

Til stede:

Bjørn Bjørlykke (norsk), Nils Tore Økland (norsk), Hans Wendelborg (PTP), Margrethe Jernes (PTP), Oddrun Øwre (PTP), Helga Aadland (fysfos), Leif Wedøe (fysfos), Olav Chr. Ruus (rel/etikk), Inge Moe (samfunnsfag), Morten Imsland (F2b), Randi M. Miracco (F2a), Øyvind Bjørkås (studieleder/kroppsøving).

Forfall:

Anders Haug (naturfag), Tore Kavlie (naturfag), Tormod Fjeldstad (rel/etikk), Gerd Røstbø (praksisrepr.), Guro Oma (praksisrepr.), Grete Dramdal (praksis).

Sak 13/02/03
Innkalling og referat fra møte 07.11.02


Gikk raskt igjennom noen punkter i referatet fra sist møte. Ingen merknader.

Sak 14/02/03
Evaluering av perioden uke 46 – 48

· Studentene mente det var en grei periode. Oppgaven var overkommelig og fin – gode veiledninger. Avsatt god tid til å arbeide med oppgaven

· Faglærer mente studentene arbeidet meget bra. Veldig lange og omfattende arbeider som ble levert

· Litt for lange teoretiske økter når kun 2 dager var avsatt til ren undervisning

· Har den omfattende oppgaven i samfunnsfag medført at studentene fikk lite tid til å tenke LUA?

· Positivt at religion/etikk nå dette studieåret er inne i 3 perioder. Får roet noe ned, og litt mer rom for refleksjon

Sak 15/02/03
Fagevaluering/evaluering av de ulike periodene

· Ikke behov for de ”gamle” referansegruppene i hvert fag slik vi organiserer nå

· Den rene fagspesifikke evaluering kan faglærere få inn gjennom synspunkter som kommer i forbindelse med undervisning og veiledning i grupper

· Skal arbeidsgruppene for de enkelte periodene ha ansvar for evaluering etter perioden? Da må studentene i arbeidsgruppene gå ut i klassen for å få inn synspunkter

· Dersom arbeidsgruppene foretar evaluering kan det bli noe oppstykket. Kontinuiteten kan ivaretas ved at vi har en kort evaluering i fagteamet

· Arbeidsgruppene for hver periode lager noen spørsmål som går både på organisering og innhold

· Bør vi ha en felles mal for denne evalueringen? Oddrun/Inge lager et forslag til evalueringsskjema som prøves i perioden etter nyttår

Sak 16/02/03
Kort orientering om perioden uke 49 – 51

· Det er lagt inn en gruppeoppgave/mappeoppgave i religion/etikk i tillegg til det som lå inne i tidligere plan

· Det er gitt rom for fagundervisning, arbeid med oppgavene og arbeid med LUA

· Forholdet mellom individuelle oppgaver og gruppeoppgaver må avklares 

Sak 17/02/03
Felles mal for periodeplanene

· Skal det være lik mal for rammer og innhold i de periodene som er etter nyttår? Fagteamet mener at vi kan bruke malen fra F2 uke 46-48 som et utgangspunkt og et arbeidsredskap.

· Periodene er likevel så forskjellige at det er vanskelig å bruke samme mal i alle periodene. Noen perioder er mer fagperioder enn andre, og har ikke de tverrfaglige temaene/oppgavene

· Bør studieleder lage et forslag til plan for F2 i vårsemesteret der LUA og andre ting er plottet inn? Dette kunne være en hjelp for planleggingen i gruppene

Sak 18/02/03
Forslag plan for perioden uke 2 – 6

· Arbeidsgruppene fungerer ikke slik intensjonen var. Har vært vanskelig å få barnehagene med på planleggingsmøter. Studentrepresentantene kom ikke på planleggingsmøte for denne perioden. Men forslaget er sendt til barnehagen og studentene i arbeidsgruppa for kommentarer/forslag til endringer.

· Forslaget til plan ser bra ut. Det er avsatt god tid til LUA i denne perioden

· Viktig at vi ikke legger inn oppgaver fra andre fag enn dem som er med i perioden

· Sette inn klassens time på alle tirsdager kl. 12.40

· Alle som har merknader/forslag til endringer kan sende til arbeidsgruppa v/Inge eller Oddrun

Sak 11/02/03
IKT-opplæringen

· Margrethe gjennomfører en kartlegging av IKT-ferdighetene i begge klassene

· I F2a er det foretatt en liten intern registrering. 7 studenter ønsker mer opplæring i Exel

· Videre opplæring i IKT må knyttes til fagoppgaver der faglærere har hovedansvaret. Informatikkseksjonen må inn som support

· Kan det være en ide å ha en egen arbeidsgruppe i IKT?

Sak 19/02/03
Eventuelt: Tilbakemelding på oppgaver

· Studentene savner tilbakemelding på oppgaver fra Lundarstøl og fysfos

· Hva slags tilbakemelding skal studentene ha på mappeoppgaver? Studentene må få tilbakemelding, men tilbakemeldingen kan være forskjellig fra oppgave til oppgave. Det er ikke meningen at oppgaver som skal inn presentasjonsmappe skal vurderes to ganger. Dette er et spørsmål som må avklares nærmere når endelige vurderingsordninger er vedtatt

· Studentene ønsker tilbakemelding fra faglærere på om oppgaver er mottatt

